Júlían Jóhann Karl Jóhannsson kraftlyftingamaður úr Ármanni var í kvöld útnefndur Íþróttamaður ársins 2019 . Þetta er í fyrsta sinn sem Júlían hlýtur heiðurinn . Martin Hermannsson körfuboltamaður hjá Alba Berlín í Þýskalandi varð annar og var 43 stigum á eftir Júlían . Sara Björk Gunnarsdóttir knattspyrnukona hjá Wolfsburg í Þýskalandi sem hlaut titilinn 2018 varð svo í 3. sæti . Alls tóku 28 félagsmenn Samtaka íþróttafréttmanna þátt í kjörinu í ár . Tvö efstu liðin í kjörinu á liði ársins enduðu með jafn mörg stig . Samkvæmt reglugerð kjörsins skal þá horft til þess hvor liðið fékk fleiri atkvæði í 1. sæti . Kvennalið Vals í körfubolta hafði þar betur á móti kvennaliði Vals í handbolta . Þá var Óskar Hrafn Þorvaldsson sem þjálfaði karlalið Gróttu í fótbolta útnefndur þjálfari ársins 2019 . Úrslitin urðu eftirfarandi : 1 . Kvennalið Vals í körfubolta – 58 2 . Kvennalið Vals í handbolta – 58 3 . Karlalið Selfoss í handbolta – 57 4 . Karlalið Gróttu í fótbolta – 36 5 . Karlalið KR í körfubolta – 20 6 . Kvennalið Selfoss í fótbolta – 6 7 . Karlalandslið Íslands í fótbolta – 5 8 . Landslið Íslands í frjálsum íþróttum – 4 9 - 10 . Kvennalið Stjörnunnar í hópfimleikum – 3 9 - 10 . Kvennalandslið Íslands í fótbolta – 3 11 . Karlalið KR í fótbolta – 2 Þjálfari ársins 1 . Óskar Hrafn Þorvaldsson , þjálfari karlaliðs Gróttu í fótbolta – 53 2 . Alfreð Gíslason , þjálfari Kiel í handbolta – 48 3 . Patrekur Jóhannesson , þjálfari Selfoss í handbolta – 37 4 . Vésteinn Hafsteinsson , kastþjálfari í frjálsum íþróttum – 32 5. - 6. Ágúst Jóhannsson , þjálfari kvennaliðs Vals í handbolta – 23 5. - 6 . Darri Freyr Atlason , þjálfari kvennaliðs Vals í körfubolta – 23 7 . Rúnar Kristinsson , þjálfari karlaliðs KR í körfubolta – 21 8 . Þórir Hergeirsson , þjálfari norska kvennalandsliðsins í handbolta – 11 9 . Arnar Gunnlaugsson , þjálfari karlaliðs Víkings í fótbolta – 2 10. - 11 . Aron Kristjánsson , þjálfari karlalandsliðs Barein í handbolta – 1 10. - 11 . Alfreð Elías Jóhannsson , þjálfari kvennaliðs Selfoss í fótbolta – 1 „ Þann 14. febrúar 1956 komu þeir Atli Steinarsson , Frímann Helgason , Hallur Símonarson og Sigurður Sigurðsson saman til fundar í þeim tilgangi að stofna félag með sér er miði að því að vinna að betri aðstöðu við störf þeirra á íþróttavettvangi . Urðu allir sammála um að stofna þetta félag nú þegar . “